title: Directiva 2008/2/CE a Parlamentului European și a Consiliului din 15 ianuarie 2008 cu privire la câmpul vizual și la ștergătoarele de parbriz ale tractoarelor agricole sau forestiere pe roți (versiune codificată) (Text cu relevanță pentru SEE)

text:
               29.1.2008

               RO

               Jurnalul Oficial al Uniunii Europene

               L 24/30

      DIRECTIVA 2008/2/CE A PARLAMENTULUI EUROPEAN ȘI A CONSILIULUI

   din 15 ianuarie 2008
   cu privire la câmpul vizual și la ștergătoarele de parbriz ale tractoarelor agricole sau forestiere pe roți
   (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 74/347/CEE a Consiliului din 25 iunie 1974 de apropiere a legislațiilor statelor membre cu privire la câmpul vizual și la ștergătoarele de parbriz ale tractoarelor agricole sau forestiere pe roți (3) a fost modificată de mai multe ori în mod substanțial (4). Din motive de claritate și raționalizare, decizia menționată ar trebui să fie codificată.

               (2)

               Directiva 74/347/CEE este una dintre directivele distincte în legătură cu procedura de omologare de tip CE prevăzută de Directiva 74/150/CEE a Consiliului astfel cum a fost înlocuită de Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate (5) și stabilește cerințe tehnice cu privire la designul și construcția tractoarelor agricole sau forestiere pe roți în ceea ce privește câmpul vizual și ștergătoarele de parbriz. Aceste cerințe tehnice vizează apropierea legislațiilor statelor membre pentru a permite punerea în aplicare, pentru fiecare tip de tractor, a procedurii de omologare CE care face obiectul Directivei 2003/37/CE. Prin urmare, dispozițiile Directivei 2003/37/CE cu privire la tractoarele agricole sau forestiere, remorcile acestora și echipamentul remorcat interschimbabil, împreună cu sistemele, componentele și unitățile lor tehnice separate, se aplică prezentei directive.

               (3)

               Prezenta directivă se aplică fără a aduce atingere obligațiilor incumbând statelor membre cu privire la termenele de transpunere în dreptul intern și la aplicarea directivelor astfel cum sunt menționate la anexa II partea B,

         ADOPTĂ PREZENTA DIRECTIVĂ:
   Articolul 1
   (1)   Se înțelege prin tractor agricol sau forestier orice vehicul cu motor, pe roți sau șenile, care are cel puțin două osii, a cărui funcție principală constă în forța sa de tracțiune și care este special conceput pentru tractarea, împingerea, purtarea sau acționarea anumitor utilaje, mașini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură și pasageri.
   (2)   Prezenta directivă se aplică numai tractoarelor menționate la alineatul (1) care sunt echipate cu cauciucuri pneumatice și care au o viteză maximă prin construcție cuprinsă între 6 și 40 km/h.
   Articolul 2
   Statele membre nu pot refuza omologarea CE și nici omologarea la nivel național a unui tractor din motive legate de ștergătoarele de parbriz în cazul în care acestea îndeplinesc cerințele menționate în anexa I.
   Articolul 3
   Statele membre nu pot refuza înmatricularea sau interzice vânzarea, punerea în circulație sau utilizarea tractoarelor din motive privind ștergătoarele de parbriz în cazul în care acestea îndeplinesc cerințele menționate în anexa I.
   Articolul 4
   Modificările care sunt necesare pentru adaptarea cerințelor din anexă la progresul tehnic se adoptă în conformitate cu procedura prevăzută la articolul 20 alineatul (2) din Directiva 2003/37/CE.
   Articolul 5
   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 6
   Directiva 74/347/CEE, astfel cum a fost modificată de directivele enumerate în partea A a anexei II, se abrogă prin prezenta directivă, fără a aduce atingere obligațiilor incumbând statelor membre cu privire la termenul de transpunere în dreptul intern și la aplicarea directivelor menționate la anexa II partea B.
   Trimiterile la directiva abrogată se înțeleg ca trimiteri la prezenta directivă și se citesc în conformitate cu tabelul de corespondență din anexa III.
   Articolul 7
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Prezenta directivă se aplică începând cu 1 mai 2008.
   Articolul 8
   Prezenta directivă se adresează statelor membre.

      Adoptată la Strasburg, 15 ianuarie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 35.

      (2)  Avizul Parlamentului European din 19 iunie 2007 (nepublicat încă în Jurnalul Oficial) și Decizia Consiliului din 17 decembrie 2007.

      (3)  JO L 191, 15.7.1974, p. 5. Directivă modificată ultima dată prin Directiva 97/54/CE a Parlamentului European și a Consiliului (JO L 277, 10.10.1997, p. 24).

      (4)  A se vedea anexa II partea A.

      (5)  JO L 171, 9.7.2003, p. 1. Directivă modificată ultima dată prin Directiva 2006/96/CE a Consiliului (JO L 363, 20.12.2006, p. 81).

      ANEXA I
      CÂMPUL VIZUAL
      DEFINIȚII ȘI CERINȚE
      1.   DEFINIȚII
      1.1.   Câmp vizual
      „Câmp vizual”: totalitatea direcțiilor, orientate în față și lateral, în care conducătorul tractorului poate vedea.
      1.2.   Punct de referință
      „Punct de referință”: poziția stabilită prin convenție a razelor vizuale ale ochilor conducătorului tractorului, care se întâlnesc în mod imaginar într-un punct. Acest punct de referință se situează în planul paralel cu planul median longitudinal al tractorului, care trece prin mijlocul scaunului, la 700 mm pe verticală deasupra liniei de intersecție a acestui plan cu suprafața scaunului și la 270 mm — în direcția de sprijin a bazinului — față de planul vertical tangent la bord în fața suprafeței scaunului și perpendicular pe planul median longitudinal al tractorului (figura 1). Punctul de referință astfel determinat este valabil pentru scaunul neocupat, în poziția de reglaj medie indicată de constructorul tractorului.
      1.3.   Semicerc vizual
      „Semicerc vizual”: semicercul care este descris de o rază de 12 m în jurul punctului situat în planul orizontal al drumului, pe verticală, deasupra punctului de referință, astfel încât arcul — văzut în sensul de mers — se situează în fața tractorului, iar diametrul care delimitează semicercul face un unghi drept cu axa longitudinală a tractorului (figura 2).
      1.4.   Efect de mascare
      „Efect de mascare”: coardele sectoarelor semicercului de vizibilitate care nu pot fi văzute din cauza elementelor de construcție, cum ar fi stâlpii capotei, ștuțurile de aspirație a aerului sau de ventilație și cadrul parbrizului.
      1.5.   Sector vizual
      „Sector vizual”: partea câmpului vizual care este delimitată:

                  1.5.1.

                  sus,
                  de un plan orizontal care trece prin punctul de referință;

                  1.5.2.

                  în planul drumului,
                  de zona situată în exteriorul semicercului vizual, care prelungește sectorul semicercului vizual, a cărui coardă de 9,5 m lungime este perpendiculară pe planul paralel cu planul median longitudinal al tractorului trecând prin mijlocul scaunului conducătorului, și care este împărțit în două de acest plan.

            1.6.   Câmp de acționare a ștergătoarelor
      „Câmp de acționare a ștergătoarelor”: sectorul suprafeței exterioare a parbrizului care este șters de ștergătoare.
      2.   CERINȚE
      2.1.   Generalități
      Tractorul trebuie să fie construit și echipat astfel încât, în traficul rutier și în exploatarea agricolă sau forestieră, conducătorul să poată avea un câmp vizual suficient în condiții normale de circulație rutieră și de activitate pe câmp și în pădure. Câmpul vizual este considerat suficient atunci când conducătorul poate vedea parțial fiecare roată din față, în măsura posibilităților, și când sunt îndeplinite cerințele de mai jos.
      2.2.   Verificarea câmpului vizual
      2.2.1.   Procedeu de delimitare a efectelor de mască
      2.2.1.1.   Tractorul trebuie amplasat pe o suprafață plană, după cum se indică în figura 2. Pe un suport orizontal, la același nivel cu punctul de referință, trebuie montate două surse de lumină punctiformă, de exemplu 2 × 150 W, 12 V, așezate simetric față de punctul de referință și la o distanță de 65 mm una de cealaltă. Suportul trebuie să poată pivota în centru în jurul unei axe verticale care trece prin punctul de referință. La măsurarea efectelor de mascare, suportul trebuie să fie astfel orientat încât dreapta care unește cele două surse de lumină să fie perpendiculară pe dreapta care unește elementul de mascare și punctul de referință.
      Silueta (zona de umbră) proiectată pe semicercul de vizibilitate de elementul de mascare, atunci când sursele de lumină sunt aprinse simultan sau alternativ, trebuie măsurată ca efect de mascare în conformitate cu punctul 1.4 (figura 3).
      2.2.1.2.   Efectele de mascare nu trebuie să depășească 700 mm.
      2.2.1.3.   Efectele de mascare datorate elementelor învecinate de construcție cu o lățime de peste 80 mm trebuie să fie dispuse astfel încât segmentul de dreaptă care unește centrele a două astfel de efecte de mascare — măsurat în calitate de coardă a semicercului de vizibilitate — să aibă o lungime de cel puțin 2 200 mm.
      2.2.1.4.   Nu pot exista mai mult de șase efecte de mascare pe toată întinderea semicercului vizual și nu se pot afla mai mult de două în interiorul sectorului vizual menționat la punctul 1.5.
      2.2.1.5.   În afara câmpului vizual, efectele de mascare mai mari de 700 mm, dar mai mici de 1 500 mm sunt totuși admise în cazul în care elementele care le proiectează nu pot avea altă formă, nici nu pot fi amplasate în altă parte: de fiecare parte pot exista fie un număr total de două astfel de efecte de mascare, dintre care unul nu depășește 700 mm, și celălalt nu depășește 1 500 mm, fie două asemenea efecte de mascare, niciunul nedepășind 1 200 mm.
      2.2.1.6.   Eventualele obstacole în calea vizibilității datorate prezenței retrovizoarelor ale căror modele sunt autorizate nu sunt luate în considerare dacă nu pot fi dispuse altfel.
      2.2.2.   Determinarea matematică a efectelor de mască în viziune binoculară
      2.2.2.1.   Ca alternativă la procedura stabilită la punctul 2.2.1, admisibilitatea efectelor de mascare individuale poate fi verificată și matematic. Cerințele punctelor 2.2.1.2-2.2.1.6 reglementează mărimea, repartizarea și numărul efectelor de mascare.
      2.2.2.2.   Pentru o viziune binoculară și o distanță oculară de 65 mm, efectul de mascare exprimat în milimetri este dat de formula

      unde:

                  a

                  este distanța în milimetri dintre elementul ce maschează vederea și punctul de referință, măsurată de-a lungul razei vizuale care unește punctul de referință, centrul elementului și limita semicercului vizual și

                  b

                  este lățimea în milimetri a elementului ce maschează vederea măsurată orizontal și perpendicular pe raza vizuală.

            2.3.   Procedeele de verificare prevăzute la punctul 2.2. pot fi înlocuite cu alte procedee cu condiția ca acestea din urmă să aibă o valoare identică.
      2.4.   Suprafața transparentă a parbrizului
      În vederea determinării efectelor de mascare în sectorul de vizibilitate, efectele de mascare proiectate de cadrul parbrizului și orice alte obstacole pot fi considerate, în conformitate cu dispozițiile punctului 2.2.1.4, ca un efect unic, cu condiția ca distanța dintre punctele extreme exterioare ale acestui efect de mascare să nu depășească 700 mm.
      2.5.   Ștergătoare
      2.5.1.   În cazul în care tractorul este dotat cu parbriz, el trebuie să fie echipat și cu unul sau mai multe ștergătoare acționate de un motor. Câmpul lor de acțiune trebuie să asigure o vizibilitate clară spre înainte, care corespunde unei coarde de semicerc de cel puțin 8 m în interiorul sectorului vizual.
      2.5.2.   Viteza de funcționare a ștergătoarelor trebuie să fie de cel puțin 20 cicluri pe minut.

      ANEXA II
      PARTEA A
      Directiva abrogată cu modificările ulterioare (menționată la articolul 6)

                  Directiva 74/347/CEE a Consiliului
                  (JO L 191, 15.7.1974, p. 5)

                  Directiva 79/1073/CEE a Comisiei
                  (JO L 331, 27.12.1979, p. 20)

                  Directiva 82/890/CEE a Consiliului
                  (JO L 378, 31.12.1982, p. 45)

                  Numai în ceea ce privește trimiterile la Directiva 74/347/CEE din articolul 1 alineatul (1)

                  Directiva 97/54/EC a Parlamentului European și a Consiliului
                  (JO L 277, 10.10.1997, p. 24)

                  Numai în ceea ce privește trimiterile la Directiva 74/347/CEE din articolul 1 prima liniuță

      PARTEA B
      Lista termenelor limită pentru transpunere în dreptul intern și aplicare (menționate la articolul 6)

                  Directiva

                  Termen limită de transpunere

                  Data aplicării

                  74/347/CEE

                  2 ianuarie 1976 (1)

                  79/1073/CEE

                  30 aprilie 1980

                  82/890/CEE

                  22 iunie 1984

                  97/54/CE

                  22 septembrie 1998

                  23 septembrie 1998

         (1)  În conformitate cu articolul 3a, inserat de punctul 2 al articolului 1 din Directiva 79/1073/CEE:

         „1.   De la 1 mai 1980, statele membre nu pot, din motive referitoare la câmpul vizual al tractoarelor:

                     —

                     refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale; și nici

                     —

                     interzice punerea în circulație a tractoarelor,

               în cazul în care câmpul vizual al acestui tip de tractor sau al acestor tractoare este conform cu dispozițiile prezentei directive.
         2.   De la 1 octombrie 1980, statele membre:

                     —

                     nu mai pot elibera documentul menționat la articolul 10 alineatul (1) ultima liniuță din Directiva 74/150/CEE pentru nici un tip de tractor al cărui câmp vizual nu este conform cu dispozițiile prezentei directive;

                     —

                     pot refuza acordarea omologării de tip naționale pentru un tip de tractor al cărui câmp vizual nu este conform cu dispozițiile prezentei directive.

               3.   De la 1 ianuarie 1983, statele membre pot interzice punerea în circulație a oricărui tractor al cărui câmp vizual nu este conform cu dispozițiile prezentei directive.”

      ANEXA III
      TABEL DE CORESPONDENȚĂ

                  Directiva 74/347/EEC

                  Prezenta directivă

                  Articolele 1-3

                  Articolele 1-3

                  Articolul 3a

                  A se vedea nota la tabel (*), anexa II

                  Articolul 4

                  Articolul 4

                  Articolul 5 alineatul (1)

                  —

                  Articolul 5 alineatul (2)

                  Articolul 5

                  —

                  Articolele 6 și 7

                  Articolul 6

                  Articolul 8

                  Anexă

                  Anexă I

                  Anexă punctele 1-2.3

                  Anexa I punctele 1-2.3

                  Anexă punctul 2.4

                  —

                  Anexă punctul 2.5

                  Anexa I punctul 2.4

                  Anexă punctul 2.6

                  Anexa I punctul 2.5

                  Anexă figurile 1, 2 și 3

                  Anexa I figurile 1, 2 și 3

                  —

                  Anexa II

                  —

                  Anexa III


title: Directiva 2010/46/UE a Comisiei din 2 iulie 2010 de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume  (Text cu relevanță pentru SEE )

text:
               3.7.2010

               RO

               Jurnalul Oficial al Uniunii Europene

               L 169/7

         DIRECTIVA 2010/46/UE A COMISIEI
   din 2 iulie 2010
   de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
   întrucât:

               (1)

               Directivele 2003/90/CE (3) și 2003/91/CE (4) ale Comisiei au fost adoptate pentru a se asigura că soiurile incluse de statele membre în cataloagele naționale sunt conforme cu orientările stabilite de Oficiul comunitar pentru soiuri de plante (OCSP) în ceea ce privește caracteristicile minime de analizat în cadrul verificării diferitelor specii și condițiile minime pentru verificarea soiurilor, în măsura în care au fost stabilite astfel de orientări. În privința altor soiuri, directivele menționate prevăd că trebuie aplicate orientările Uniunii Internaționale pentru Protecția Noilor Soiuri de Plante (UPOV).

               (2)

               De atunci, OCSP și UPOV au stabilit noi orientări pentru o serie de alte specii și le-au actualizat pe cele existente.

               (3)

               Prin urmare, Directivele 2003/90/CE și 2003/91/CE ar trebui modificate în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/90/CE se înlocuiesc cu textele din partea A a anexei la prezenta directivă.
   Articolul 2
   Anexele la Directiva 2003/91/CE se înlocuiesc cu textele din partea B a anexei la prezenta directivă.
   Articolul 3
   Pentru verificările începute înainte de 1 ianuarie 2011, statele membre pot aplica prevederile Directivelor 2003/90/CE și 2003/91/CE din versiunea aplicabilă înainte de modificarea acestora prin prezenta directivă.
   Articolul 4
   Statele membre adoptă și publică până la 31 decembrie 2010 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică dispozițiile respective de la 1 ianuarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Prezenta directivă se adresează statelor membre.

      Adoptată la Bruxelles, 2 iulie 2010.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 1.

      (2)  JO L 193, 20.7.2002, p. 33.

      (3)  JO L 254, 8.10.2003, p. 7.

      (4)  JO L 254, 8.10.2003, p. 11.

      ANEXĂ

         PARTEA A

      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele de testare ale OCSP

                        Denumire științifică

                        Denumire comună

                        Protocol OCSP

                           Pisum sativum L.

                        Mazăre furajeră

                        TP 7/2 din 11.3.2010

                           Brassica napus L.

                        Colză (rapiță)

                        TP 36/1 din 25.3.2004

                           Helianthus annuus L.

                        Floarea-soarelui

                        TP 81/1 din 31.10.2002

                           Linum usitatissimum L.

                        In textil/in oleaginos

                        TP 57/1 din 21.3.2007

                           Avena nuda L.

                        Ovăz nud mic, ovăz Hulless

                        TP 20/1 din 6.11.2003

                           Avena sativa L. (inclusiv A. byzantina K. Koch)

                        Ovăz și ovăz roșu

                        TP 20/1 din 6.11.2003

                           Hordeum vulgare L.

                        Orz

                        TP 19/2rev. din 11.3.2010

                           Oryza sativa L.

                        Orez

                        TP 16/1 din 18.11.2004

                           Secale cereale L.

                        Secară

                        TP 58/1 din 31.10.2002

                           xTriticosecale Wittm. ex A. Camus

                        Hibrizi rezultați din încrucișarea unei specii din genul Triticum cu o specie din genul Secale

                        TP 121/2 din 22.1.2007

                           Triticum aestivum L.

                        Grâu

                        TP 3/4rev. din 28.10.2009

                           Triticum durum Desf.

                        Grâu dur

                        TP 120/2 din 6.11.2003

                           Zea mays L.

                        Porumb

                        TP 2/3 din 11.3.2010

                           Solanum tuberosum L.

                        Cartof

                        TP 23/2 din 1.12.2005

                  Textul acestor protocoale este disponibil pe site-ul web al OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările UPOV privind testarea

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă furajeră

                        TG/150/3 din 4.11.1994

                           Agrostis canina L.

                        Bucățel

                        TG/30/6 din 12.10.1990

                           Agrostis gigantea Roth.

                        Bucățel mare

                        TG/30/6 din 12.10.1990

                           Agrostis stolonifera L.

                        Bucățel cu stoloni

                        TG/30/6 din 12.10.1990

                           Agrostis capillaris L.

                        Bucățel comun

                        TG/30/6 din 12.10.1990

                           Bromus catharticus Vahl

                        Iarbă bromică laxativă

                        TG/180/3 din 4.4.2001

                           Bromus sitchensis Trin.

                        Iarbă bromică sitchensis (obsigă)

                        TG/180/3 din 4.4.2001

                           Dactylis glomerata L.

                        Golomăț

                        TG/31/8 din 17.4.2002

                           Festuca arundinacea Schreber

                        Păiuș înalt

                        TG/39/8 din 17.4.2002

                           Festuca filiformis Pourr.

                        Păiușul oilor, cu frunze mici

                        TG/67/5 din 5.4.2006

                           Festuca ovina L.

                        Păiuș

                        TG/67/5 din 5.4.2006

                           Festuca pratensis Huds.

                        Păiuș de pășune

                        TG/39/8 din 17.4.2002

                           Festuca rubra L.

                        Păiuș roșu

                        TG/67/5 din 5.4.2006

                           Festuca trachyphylla (Hack.) Krajina

                        Păiuș tare

                        TG/67/5 din 5.4.2006

                           Lolium multiflorum Lam.

                        Raigras italian

                        TG/4/8 din 5.4.2006

                           Lolium perenne L.

                        Raigras peren

                        TG/4/8 din 5.4.2006

                           Lolium x boucheanum Kunth

                        Raigras hibrid

                        TG/4/8 din 5.4.2006

                           Phleum nodosum L.

                        Timoftică noduroasă

                        TG/34/6 din 7.11.1984

                           Phleum pratense L.

                        Timoftică

                        TG/34/6 din 7.11.1984

                           Poa pratensis L.

                        Firuță

                        TG/33/6 din 12.10.1990

                           Lupinus albus L.

                        Lupin alb

                        TG/66/4 din 31.3.2004

                           Lupinus angustifolius L.

                        Lupin albastru

                        TG/66/4 din 31.3.2004

                           Lupinus luteus L.

                        Lupin galben

                        TG/66/4 din 31.3.2004

                           Medicago sativa L.

                        Lucernă

                        TG/6/5 din 6.4.2005

                           Medicago x varia T. Martyn

                        Lucernă de nisip

                        TG/6/5 din 6.4.2005

                           Trifolium pratense L.

                        Trifoi roșu

                        TG/5/7 din 4.4.2001

                           Trifolium repens L.

                        Trifoi alb

                        TG/38/7 din 9.4.2003

                           Vicia faba L.

                        Bob

                        TG/8/6 din 17.4.2002

                           Vicia sativa L.

                        Măzăriche comună

                        TG/32/6 din 21.10.1988

                           Brassica napus L. var. napobrassica (L.) Rchb.

                        Nap

                        TG/89/6rev. din 4.4.2001 + 1.4.2009

                           Raphanus sativus L. var. oleiformis Pers.

                        Ridiche furajeră

                        TG/178/3 din 4.4.2001

                           Arachis hypogea L.

                        Arahidă

                        TG/93/3 din 13.11.1985

                           Brassica rapa L. var. silvestris (Lam.) Briggs

                        Rapiță sălbatică

                        TG/185/3 din 17.4.2002

                           Carthamus tinctorius L.

                        Șofrănel

                        TG/134/3 din 12.10.1990

                           Gossypium spp.

                        Bumbac

                        TG/88/6 din 4.4.2001

                           Papaver somniferum L.

                        Mac

                        TG/166/3 din 24.3.1999

                           Sinapis alba L.

                        Muștar alb

                        TG/179/3 din 4.4.2001

                           Glycine max (L.) Merrill

                        Boabe de soia

                        TG/80/6 din 1.4.1998

                           Sorghum bicolor (L.) Moench

                        Sorg

                        TG/122/3 din 6.10.1989

                  Textul acestor orientări este disponibil pe site-ul web al UPOV (www.upov.int).
         ”

         PARTEA B

      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele de testare ale OCSP

                        Denumire științifică

                        Denumire comună

                        Protocol OCSP

                           Allium cepa L. (grupul Cepa)

                        Ceapă și ceapă eșalotă tip «banană»

                        TP 46/2 din 1.4.2009

                           Allium cepa L. (grupul Aggregatum)

                        Ceapă eșalotă

                        TP 46/2 din 1.4.2009

                           Allium fistulosum L.

                        Ceapă de iarnă

                        TP 161/1 din 11.3.2010

                           Allium porrum L.

                        Praz

                        TP 85/2 din 1.4.2009

                           Allium sativum L.

                        Usturoi

                        TP 162/1 din 25.3.2004

                           Allium schoenoprasum L.

                        Arpagic

                        TP 198/1 din 1.4.2009

                           Apium graveolens L.

                        Țelină

                        TP 82/1 din 13.3.2008

                           Apium graveolens L.

                        Țelină de rădăcină

                        TP 74/1 din 13.3.2008

                           Asparagus officinalis L.

                        Sparanghel

                        TP 130/1 din 27.3.2002

                           Beta vulgaris L.

                        Sfeclă roșie, inclusiv sfeclă Cheltenham

                        TP 60/1 din 1.4.2009

                           Brassica oleracea L.

                        Conopidă

                        TP 45/2 din 11.3.2010

                           Brassica oleracea L.

                        Broccoli

                        TP 151/2 din 21.3.2007

                           Brassica oleracea L.

                        Varză de Bruxelles

                        TP 54/2 din 1.12.2005

                           Brassica oleracea L.

                        Gulie

                        TP 65/1 din 25.3.2004

                           Brassica oleracea L.

                        Varză creață de Milano, varză albă, varză roșie

                        TP 48/2 din 1.12.2005

                           Brassica rapa L.

                        Varză chinezească

                        TP 105/1 din 13.3.2008

                           Capsicum annuum L.

                        Ardei iute

                        TP 76/2 din 21.3.2007

                           Cichorium endivia L.

                        Cicoare creață și scarola

                        TP 118/2 din 1.12.2005

                           Cichorium intybus L.

                        Cicoare industrială

                        TP 172/2 din 1.12.2005

                           Cichorium intybus L.

                        Cicoare witloof (andivă)

                        TP 173/1 din 25.3.2004

                           Citrullus lanatus (Thumb.) Matsum. et Nakai

                        Pepene verde

                        TP 142/1 din 21.3.2007

                           Cucumis melo L.

                        Pepene galben

                        TP 104/2 din 21.3.2007

                           Cucumis sativus L.

                        Castravete cu fruct semilung și lung și castravete cu fruct scurt

                        TP 61/2 din 13.3.2008

                           Cucurbita pepo L.

                        Dovleac

                        TP 119/1 din 25.3.2004

                           Cynara cardunculus L.

                        Anghinare și cardon

                        TP 184/1 din 25.3.2004

                           Daucus carota L.

                        Morcov și morcov furajer

                        TP 49/3 din 13.3.2008

                           Foeniculum vulgare Mill.

                        Fenicul

                        TP 183/1 din 25.3.2004

                           Lactuca sativa L.

                        Salată

                        TP 13/4 din 1.4.2009

                           Lycopersicon esculentum Mill.

                        Tomată

                        TP 44/3 din 21.3.2007

                           Petroselinum crispum (Mill.) Nyman ex A. W. Hill

                        Pătrunjel

                        TP 136/1 din 21.3.2007

                           Phaseolus coccineus L.

                        Fasole de Spania

                        TP 9/1 din 21.3.2007

                           Phaseolus vulgaris L.

                        Fasole pitică și fasole urcătoare

                        TP 12/3 din 1.4.2009

                           Pisum sativum L. (partim)

                        Mazăre cu bob zbârcit, mazăre cu bob neted și mazăre dulce

                        TP 7/2 din 11.3.2010

                           Raphanus sativus L.

                        Ridiche

                        TP 64/1 din 27.3.2002

                           Solanum melongena L.

                        Pătlăgea vânătă

                        TP 117/1 din 13.3.2008

                           Spinacia oleracea L.

                        Spanac

                        TP 55/3 din 11.3.2010

                           Valerianella locusta (L.) Laterr.

                        Fetică

                        TP 75/2 din 21.3.2007

                           Vicia faba L. (partim)

                        Bob

                        TP Bob/1 din 25.3.2004

                           Zea mays L. (partim)

                        Porumb zaharat și porumb de floricele

                        TP 2/3 din 11.3.2010

                  Textul acestor protocoale este disponibil pe site-ul web al OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările UPOV privind testarea

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă de pețiol sau mangold

                        TG/106/4 din 31.3.2004

                           Brassica oleracea L.

                        Varză creață

                        TG/90/6 din 31.3.2004

                           Brassica rapa L.

                        Nap

                        TG/37/10 din 4.4.2001

                           Cichorium intybus L.

                        Cicoare cu frunze late (cicoare italiană)

                        TG/154/3 din 18.10.1996

                           Cucurbita maxima Duchesne

                        Dovleac comestibil

                        TG/155/4rev. din 28.3.2007 + 1.4.2009

                           Raphanus sativus L.

                        Ridiche neagră

                        TG/63/6 din 24.3.1999

                           Rheum rhabarbarum L.

                        Revent

                        TG/62/6 din 24.3.1999

                           Scorzonera hispanica L.

                        Scorționeră

                        TG/116/4 din 24.3.2010

                  Textul acestor orientări este disponibil pe site-ul web al UPOV (www.upov.int).
         ”


title: Directiva 95/63/CE a Consiliului din 5 decembrie 1995 de modificare a Directivei 89/655/CEE privind cerințele minime de securitate și sănătate pentru folosirea de către lucrători a echipamentului de lucru la locul de muncă [a doua directivă specială în sensul articolului 16 alineatul (1) din Directiva 89/391/CEE]

text:
               05/Volumul 03

               RO

               Jurnalul Ofícial al Uniunii Europene

               151

         31995L0063

               L 335/28

               JURNALUL OFÍCIAL AL UNIUNII EUROPENE

      DIRECTIVA 95/63/CE A CONSILIULUI

   din 5 decembrie 1995
   de modificare a Directivei 89/655/CEE privind cerințele minime de securitate și sănătate pentru folosirea de către lucrători a echipamentului de lucru la locul de muncă [a doua directivă specială în sensul articolului 16 alineatul (1) din Directiva 89/391/CEE]
   CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 118a al acesteia,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura prevăzută la articolul 189c din tratat (3),
   întrucât articolul 118a din tratat prevede obligativitatea Consiliului de a adopta, prin intermediul directivelor, cerințe minime de promovare a îmbunătățirii, în special a mediului de lucru, pentru a proteja securitatea și sănătatea lucrătorilor,
   întrucât, în conformitate cu articolul menționat, aceste directive trebuie să evite impunerea unor constrângeri administrative, financiare și juridice care ar îngreuna constituirea și dezvoltarea întreprinderilor mici și mijlocii,
   întrucât respectarea cerințelor minime de garantare a unui nivel mai bun de sănătate și de securitate la utilizarea echipamentului de lucru este esențială pentru asigurarea securității și sănătății lucrătorilor,
   întrucât, în consecință, este important ca statele membre să ia măsuri destinate facilitării aplicării dispozițiilor prezentei directive de către întreprinderi, în special de către întreprinderile mici și mijlocii; întrucât aceste măsuri pot include acțiuni de formare și de informare adaptate specificului diferitelor sectoare economice,
   întrucât dispozițiile adoptate în temeiul articolului 118a din tratat nu împiedică menținerea și elaborarea de către fiecare stat membru a măsurilor de protecție sporită a condițiilor de muncă, compatibile cu tratatul,
   întrucât Directiva 89/655/CEE (4) prevede în articolul 9 alineatul (1) adăugarea în anexă a cerințelor minime suplimentare aplicabile echipamentelor de lucru prevăzute la punctul 3 din anexă, în conformitate cu procedura prevăzută la articolul 118a din tratat,
   întrucât prezenta directivă trebuie să se limiteze la stabilirea obiectivelor care trebuie atinse și a principiilor care trebuie respectate, lăsând statelor membre libertatea de a alege modalitățile corespunzătoare pentru a asigura, în legislația națională, respectarea și îmbunătățirea acestor cerințe,
   întrucât statele membre vor stabili, după consultarea partenerilor sociali și luând în considerare legislațiile și practicile naționale, modalitățile care să permită realizarea unui nivel de securitate corespunzător obiectivelor prevăzute în anexa II la prezenta directivă,
   întrucât prezenta directivă constituie un element concret în cadrul realizării dimensiunii sociale a pieței interne,
   ADOPTĂ PREZENTA DIRECTIVĂ:
   Articolul 1
   Directiva 89/655/CEE se modifică după cum urmează.

               1.

               Articolul 4 se modifică după cum urmează:

                           (a)

                           la alineatul (1) litera (a) punctul (ii) și litera (b), se introduce cifra „I” după cuvintele „în anexa”;

                           (b)

                           la alineatul (1), se introduce următoarea literă:

                                       „(c)

                                       fără a aduce atingere literei (a) punctul (i) și prin derogare de la litera (a) punctul (ii) și de la litera (b), echipamentele de lucru specifice, care trebuie să îndeplinească cerințele de la punctul 3 din anexa I, care, fiind deja puse la dispoziția lucrătorilor din întreprindere sau unitate la 5 decembrie 1998, trebuie să se conformeze cerințelor minime prevăzute în anexa I în cel mult patru ani de la această dată”;

                           (c)

                           se adaugă următorul alineat:
                           „(3)   Statele membre stabilesc, după consultarea partenerilor sociali și luând în considerare legislațiile și practicile naționale, modalitățile care să permită realizarea unui nivel de securitate corespunzător obiectivelor prevăzute de dispozițiile anexei II.”

               2.

               Se introduce următorul articol:
               „Articolul 4a
               Verificarea echipamentelor de lucru
               (1)   Angajatorul ia măsurile necesare pentru ca echipamentele de lucru a căror securitate depinde de condițiile de instalare să fie supuse unei verificări inițiale (după instalare și înainte de prima punere în funcțiune) și unei verificări după fiecare montare într-un loc nou sau un amplasament nou, efectuate de către persoane competente, în conformitate cu legislațiile și practicile naționale, în scopul asigurării unei instalări corecte și a bunei funcționări a acestor echipamente de lucru.
               (2)   Angajatorul ia măsurile necesare pentru ca echipamentele de lucru, care sunt supuse unor influențe putând genera deteriorări ce pot fi la originea unor situații periculoase, să facă obiectul:

                           —

                           unor verificări periodice și, dacă este cazul, unor testări periodice efectuate de către persoane competente, în conformitate cu legislațiile și practicile naționale;

                           —

                           unor verificări excepționale, efectuate de către persoane competente, în sensul legislațiilor și practicilor naționale, de fiecare dată când s-au produs evenimente excepționale care ar fi putut avea consecințe dăunătoare asupra securității echipamentului de lucru, cum ar fi transformări, accidente, fenomene naturale, perioade prelungite de neutilizare,

                     pentru a garanta respectarea cerințelor de securitate și de sănătate și depistarea și remedierea la timp a acestor deteriorări.
               (3)   Rezultatele verificărilor trebuie înregistrate și puse la dispoziția autorității competente. Ele sunt păstrate pe o perioadă de timp corespunzătoare.
               În cazul în care echipamentele de lucru respective sunt folosite în exteriorul întreprinderii, ele trebuie să fie însoțite de o dovadă materială a efectuării ultimei verificări.
               (4)   Statele membre stabilesc modalitățile de efectuare a acestor verificări.”

               3.

               Se introduce următorul articol:
               „Articolul 5a
               Ergonomia și sănătatea la locul de muncă
               Angajatorul trebuie să ia în mod deosebit în considerare, la aplicarea cerințelor minime de securitate și sănătate, postul de lucru și poziția lucrătorilor în utilizarea echipamentului de lucru, precum și principiile ergonomice.”

               4.

               La articolul 6 alineatul (2), se adaugă următorul paragraf:
               „Lucrătorii trebuie atenționați în legătură cu riscurile la care sunt expuși, cu echipamentele de lucru care se află în imediata lor vecinătate la locul de muncă, precum și cu modificările care-i vizează, în măsura în care ele afectează echipamentele de lucru situate în imediata lor vecinătate la locul de muncă, chiar dacă nu le utilizează direct.”

               5.

               La articolul 8, cuvântul „anexă” se înlocuiește cu „anexe”.

               6.

               La articolul 9:

                           —

                           în titlul articolului, cuvântul „anexei” se înlocuiește cu „anexelor”;

                           —

                           la alineatul (1), după cuvântul „anexă” (de două ori), se adaugă cifra I;

                           —

                           la alineatul (2), cuvântul „anexei” este înlocuit cu „anexelor”.

               7.

               Anexa, care devine anexa I, se modifică în conformitate cu anexa I la prezenta directivă.

               8.

               Se adaugă o anexă II al cărei text este prevăzut în anexa II la prezenta directivă.

         Articolul 2
   (1)   Statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 5 decembrie 1998. Statele membre informează de îndată Comisia în legătură cu aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern, deja adoptate sau pe care le adoptă în domeniul reglementat de prezenta directivă.
   (3)   Comisia prezintă periodic Parlamentului European, Consiliului și Comitetului Economic și Social un raport privind aplicarea prezentei directive.
   Articolul 3
   Prezenta directivă se adresează statelor membre.

      Adoptată la Bruxelles, 5 decembrie 1995.

            Pentru Consiliu

            Președintele

         J. A. GRIÑÁN

      (1)  JO C 104, 12.4.1994, p. 4 și JO C 246, 22.9.1995, p. 3.

      (2)  JO C 397, 31.12.1994, p. 13.

      (3)  Avizul Parlamentului European prezentat la 17 februarie 1995 (JO C 56, 6.3.1995, p. 175), Poziția comună a Consiliului din 24 iulie 1995 (JO C 281, 25.10.1995, p. 41) și Decizia Parlamentului European din 17 noiembrie 1995 (JO C 323, 4.12.1995).

      (4)  JO L 393, 30.12.1989, p. 13.
   ANEXA I
   Anexa (care devine anexa I) la Directiva 89/655/CEE se modifică după cum urmează.

               1.

               Se completează remarca preliminară cu următorul paragraf:
               „Cerințele minime enunțate în continuare, în măsura în care se aplică echipamentelor de lucru puse în funcțiune, nu necesită obligatoriu aceleași măsuri ca și cerințele esențiale referitoare la echipamentele de lucru noi.”

               2.

               La punctul 2.1, ultimul paragraf se înlocuiește cu următorul text:
               „Sistemele de comandă trebuie să fie sigure și alegerea lor trebuie să ia în considerare defecțiunile, perturbațiile și constrângerile previzibile în cadrul utilizării prevăzute.”

               3.

               Punctul 3 se înlocuiește cu următorul text:
               „3.   Cerințe minime suplimentare aplicabile echipamentelor de lucru specifice

               3.1.   Cerințe minime aplicabile echipamentelor de lucru mobile, cu sau fără autopropulsie

               3.1.1.   Echipamentele de lucru pe care este necesară prezența unui lucrător sau unor lucrători trebuie amenajate în așa fel încât să se reducă riscurile pentru lucrător sau lucrători în timpul deplasării.
               În aceste riscuri trebuie incluse, de asemenea, riscurile de contact al lucrătorilor cu roțile sau șenilele sau de blocare de către acestea.
               3.1.2.   În cazul în care blocarea bruscă a elementelor de transmitere a energiei între un echipament de lucru mobil și accesoriile sale sau remorci poate genera riscuri specifice, acest echipament de lucru trebuie să fie echipat sau amenajat în așa fel încât să împiedice blocarea elementelor de transmitere a energiei.
               În cazul în care nu se poate preveni blocarea, trebuie luate toate măsurile posibile pentru a preveni consecințele dăunătoare asupra lucrătorilor.
               3.1.3.   Dacă elementele de transmitere a energiei între echipamentele de lucru mobile se pot îmbâcsi și deteriora prin contact cu solul, trebuie prevăzute dispozitive de susținere a acestora.
               3.1.4.   Echipamentele de lucru mobile pe care este necesară prezența unui lucrător sau unor lucrători trebuie să limiteze, în condiții de utilizare efectivă, riscurile generate de răsturnarea sau răsucirea echipamentului de lucru:

                           —

                           fie printr-o structură de protecție care să împiedice răsucirea echipamentului de lucru cu mai mult de un sfert de rotație;

                           —

                           fie printr-o structură care să garanteze un spațiu suficient în jurul lucrătorului sau lucrătorilor de pe echipament, dacă mișcarea poate continua cu mai mult de un sfert de rotație;

                           —

                           fie prin orice alt dispozitiv cu un efect echivalent.

                     Aceste structuri de protecție pot face parte integrantă din echipamentul de lucru.
               Aceste structuri de protecție nu sunt necesare atunci când echipamentul de lucru este stabilizat în timpul utilizării sau când răsturnarea sau răsucirea echipamentului de lucru este imposibilă din proiectare.
               Dacă există riscul ca un lucrător care se află pe echipament să fie strivit, în timpul răsturnării sau răsucirii, între părțile echipamentului de lucru și sol, trebuie instalat un sistem de reținere pentru lucrător sau lucrători.
               3.1.5.   Autostivuitoarele cu furcă pe care sunt necesari unul sau mai mulți lucrători trebuie să fie echipate sau amenajate în așa fel încât să limiteze riscurile de răsturnare a autostivuitorului cu furcă, de exemplu:

                           —

                           fie prin instalarea unei cabine pentru conducător;

                           —

                           fie printr-o structură care să împiedice răsturnarea autostivuitorului cu furcă;

                           —

                           fie printr-o structură care să asigure, în caz de răsturnare a autostivuitorului cu furcă, rămânerea unui spațiu suficient între sol și anumite părți ale autostivuitorului cu furcă pentru lucrătorul sau lucrătorii de pe echipamentul respectiv;

                           —

                           fie printr-o structură care să rețină lucrătorul sau lucrătorii pe scaunul de la postul de conducere astfel încât să prevină strivirea lor de părți ale autostivuitorului care se răstoarnă.

                     3.1.6.   Echipamentele de lucru mobile cu autopropulsare a căror deplasare poate genera riscuri pentru lucrători trebuie să îndeplinească următoarele condiții:

                           (a)

                           trebuie să fie prevăzute cu mijloace care să permită prevenirea unei porniri neautorizate;

                           (b)

                           trebuie să fie prevăzute cu mijloace corespunzătoare care să diminueze consecințele unei eventuale ciocniri în caz de mișcare simultană a mai multor echipamente de lucru care se deplasează pe șine;

                           (c)

                           trebuie să fie prevăzute cu un dispozitiv de frânare și de oprire; în măsura în care condițiile de securitate o impun, în caz de defectare a dispozitivului principal, un dispozitiv de ajutor acționat prin comenzi ușor de manevrat sau prin sisteme automate trebuie să permită frânarea și oprirea;

                           (d)

                           când câmpul de vizibilitate directă a conducătorului este insuficient din punctul de vedere al securității, ele trebuie prevăzute cu dispozitive auxiliare corespunzătoare, care să amelioreze vizibilitatea;

                           (e)

                           dacă sunt destinate utilizării pe timpul nopții sau în locuri întunecoase, trebuie prevăzute cu un dispozitiv de iluminat adaptat lucrării care trebuie efectuate și care să asigure o securitate suficientă pentru lucrători;

                           (f)

                           dacă prezintă pericol de incendiu – datorat lor sau remorcilor și/sau încărcăturii – care poate să pericliteze lucrătorii, trebuie prevăzute cu dispozitive corespunzătoare de stingere a incendiilor, în cazul când astfel de dispozitive nu sunt disponibile suficient de aproape de locul de utilizare;

                           (g)

                           dacă sunt acționate prin telecomandă, trebuie să se oprească automat, atunci când ies din câmpul de acțiune al telecomenzii;

                           (h)

                           dacă sunt acționate prin telecomandă și pot, în condiții normale de utilizare, să lovească sau să blocheze lucrătorii, trebuie prevăzute cu dispozitive de protecție împotriva acestor riscuri, în cazul în care nu există alte dispozitive corespunzătoare pentru combaterea riscului de lovire.

                     3.2.   Cerințe minime aplicabile echipamentelor de lucru folosite pentru ridicarea sarcinilor

               3.2.1.   Dacă echipamentele de lucru folosite pentru ridicarea sarcinilor sunt instalate în mod permanent, trebuie asigurate rezistența și stabilitatea lor în timpul utilizării ținând seama de sarcinile care se vor ridica și de solicitările produse în locurile de suspendare sau de fixare pe structuri.
               3.2.2.   Mașinile folosite pentru ridicarea sarcinilor trebuie să fie marcate vizibil cu sarcina nominală și, dacă este cazul, cu o plăcuță pe care să fie înscrisă sarcina nominală pentru fiecare configurație a mașinii.
               Accesoriile de ridicare trebuie marcate în așa fel încât să permită identificarea caracteristicilor lor esențiale pentru o utilizare sigură.
               Dacă echipamentul de lucru nu a fost destinat pentru ridicarea lucrătorilor, dar acesta ar putea fi folosit în acest scop datorită unei posibile confuzii, trebuie marcat în mod adecvat și vizibil pentru evitarea unei asemenea erori.
               3.2.3.   Echipamentele de lucru instalate permanent trebuie instalate în așa fel încât să reducă riscul ca sarcinile:

                           (a)

                           să lovească lucrătorii;

                           (b)

                           în mod neintenționat, să se deplaseze periculos sau să cadă liber
                           sau

                           (c)

                           să se desprindă neintenționat.

                     3.2.4.   Mașinile de ridicare sau de deplasare a lucrătorilor trebuie să fie corespunzătoare:

                           (a)

                           pentru a evita riscurile de cădere a habitaclului, atunci când acesta există, cu ajutorul unor dispozitive corespunzătoare;

                           (b)

                           pentru a evita riscurile de cădere a utilizatorului din habitaclu, atunci când acesta există;

                           (c)

                           pentru a evita riscurile de blocare, de strivire sau de lovire a utilizatorului, în special printr-un contact întâmplător cu obiecte;

                           (d)

                           pentru a garanta securitatea lucrătorilor blocați în habitaclu, în caz de accident, și a permite deblocarea lor.

                     Dacă, din motive inerente datorate amplasamentului și înălțimilor diferite, riscurile menționate la litera (a) nu pot fi evitate prin nici un dispozitiv de securitate, trebuie instalat un cablu cu coeficient de securitate mărit a cărui stare se verifică în fiecare zi de lucru.”

         ANEXA II
   „
         ANEXA II
         DISPOZIȚII DE UTILIZARE A ECHIPAMENTELOR DE LUCRU PREVĂZUTE LA ARTICOLUL 4 ALINEATUL (3)
         0.   Remarcă preliminară

         Dispozițiile din prezenta anexă se aplică în conformitate cu dispozițiile din prezenta directivă și atunci când există riscul corespunzător pentru echipamentul de lucru respectiv.
         1.   Dispoziții generale aplicabile tuturor echipamentelor de lucru

         1.1.   Echipamentele de lucru trebuie instalate, aranjate și utilizate în așa fel încât să permită reducerea riscurilor pentru utilizatorii echipamentului de lucru și pentru ceilalți lucrători, de exemplu făcând astfel încât să existe spațiu suficient între elementele mobile ale echipamentului de lucru și elementele fixe sau mobile din spațiul de lucru și ca toate formele de energie sau substanță utilizate sau produse să poată fi furnizate și/sau evacuate în condiții de securitate.
         1.2.   Montarea și demontarea echipamentelor de lucru trebuie realizate în condiții de securitate, în special prin respectarea eventualelor instrucțiuni ale fabricantului.
         1.3.   Echipamentele de lucru care, în timpul utilizării, pot fi expuse descărcărilor atmosferice trebuie protejate prin dispozitive sau măsuri corespunzătoare împotriva efectelor trăsnetului.
         2.   Dispoziții de utilizare a echipamentelor de lucru mobile, autopropulsate sau nu

         2.1.   Conducerea echipamentelor de lucru autopropulsate este realizată de lucrătorii care au fost instruiți adecvat pentru conducerea în condiții de securitate a acestor echipamente de lucru.
         2.2.   Dacă un echipament de lucru este manevrat într-o zonă de lucru, trebuie stabilite și respectate reguli de circulație corespunzătoare.
         2.3.   Trebuie luate măsuri organizatorice pentru a evita prezența lucrătorilor care se deplasează pe jos în zona de operare a echipamentului cu autopropulsie.
         Dacă prezența lucrătorilor care se deplasează pe jos este necesară pentru buna executare a lucrărilor, trebuie luate măsuri corespunzătoare pentru a preveni accidentarea acestora de către echipamente.
         2.4.   Transportarea lucrătorilor pe echipamentele de lucru mobile acționate mecanic nu este autorizată decât dacă au fost prevăzute amplasamente de securitate în acest scop. Dacă trebuie efectuate lucrări în timpul deplasării, viteza trebuie adaptată, dacă este necesar.
         2.5.   Echipamentele de lucru mobile prevăzute cu un motor cu ardere internă trebuie folosite în zonele de lucru numai dacă este garantată o cantitate suficientă de aer astfel încât să nu existe riscuri pentru securitatea și sănătatea lucrătorilor.
         3.   Dispoziții de utilizare a echipamentelor de lucru pentru ridicarea sarcinilor

         3.1.   Observații generale

         3.1.1.   Echipamentele de lucru demontabile sau mobile utilizate la ridicarea sarcinilor trebuie utilizate în așa fel încât să garanteze stabilitatea echipamentului de lucru pe timpul utilizării în toate condițiile previzibile, luând în considerare natura solului.
         3.1.2.   Ridicarea lucrătorilor este permisă numai cu echipamente de lucru și accesorii prevăzute în acest scop.
         Fără a aduce atingere articolului 5 din Directiva 89/391/CEE, în mod excepțional se pot utiliza în acest scop echipamente neprevăzute pentru ridicarea lucrătorilor, cu condiția ca măsuri corespunzătoare să fie luate pentru a asigura securitatea, în conformitate cu legislațiile și/sau practicile naționale care prevăd o supraveghere corespunzătoare.
         Atât timp cât pe echipamentul destinat pentru ridicarea sarcinilor se află lucrători, trebuie asigurată prezența permanentă în postul de comandă. Lucrătorii care sunt ridicați trebuie să dispună de un mijloc de comunicare sigur. Trebuie să se prevadă evacuarea lor în caz de pericol.
         3.1.3.   Trebuie luate măsuri pentru a se asigura că sub sarcinile suspendate nu sunt prezenți lucrători, dacă acest lucru nu este necesar pentru buna desfășurare a lucrărilor.
         Este interzisă deplasarea sarcinilor suspendate deasupra locurilor de lucru neprotejate în care lucrătorii sunt prezenți în mod curent.
         În această eventualitate, dacă buna desfășurare a lucrărilor nu poate fi asigurată în alt mod, se elaborează și se aplică proceduri corespunzătoare.
         3.1.4.   Accesoriile de ridicare trebuie alese în funcție de sarcinile care se manipulează, de locurile de legare, de dispozitivul de prindere și de condițiile atmosferice, ținându-se seama de modul și configurația legării. Ansamblele accesoriilor de ridicare trebuie marcate vizibil pentru a permite utilizatorului să le știe caracteristicile, atunci când nu sunt demontate după utilizare.
         3.1.5.   Accesoriile de ridicare trebuie depozitate în așa fel încât să existe certitudinea că nu se vor deteriora sau degrada.
         3.2.   Echipamente de lucru utilizate la ridicarea sarcinilor neghidate

         3.2.1.   Dacă două sau mai multe echipamente de lucru utilizate pentru ridicarea sarcinilor neghidate sunt instalate sau montate la un loc de muncă astfel încât razele lor de acțiune se intersectează, trebuie luate măsuri corespunzătoare pentru a preveni ciocnirea între sarcini și/sau părți ale echipamentelor de lucru.
         3.2.2.   În timpul utilizării unui echipament de lucru mobil pentru ridicarea sarcinilor neghidate, trebuie luate măsuri pentru a preveni bascularea, răsturnarea și, dacă este cazul, deplasarea sau alunecarea. Trebuie verificată buna executare a acestor măsuri.
         3.2.3.   Dacă operatorul unui echipament de lucru utilizat la ridicarea sarcinilor neghidate nu poate observa întregul traseu al sarcinii nici direct, nici prin intermediul unor dispozitive auxiliare care furnizează informațiile necesare, atunci trebuie numită o persoană competentă care să comunice cu operatorul pentru a-l ghida și trebuie luate măsuri organizatorice pentru a preveni ciocnirile cu sarcina care pot să pericliteze lucrătorii.
         3.2.4.   Lucrările trebuie organizate astfel încât atunci când lucrătorul prinde sau desprinde o sarcină cu mâna, aceste operații să poată fi efectuate în condiții de securitate deplină, în special prin existența la lucrător a comenzilor directe sau indirecte ale echipamentului.
         3.2.5.   Toate operațiunile de ridicare trebuie planificate corect, supravegheate și efectuate în mod corespunzător, astfel încât să se protejeze securitatea lucrătorilor.
         În special, dacă o sarcină trebuie ridicată simultan de două sau mai multe echipamente de lucru de ridicare a sarcinilor neghidate, trebuie stabilită și aplicată o procedură care să asigure buna coordonare a operatorilor.
         3.2.6.   Dacă echipamentele de lucru utilizate pentru ridicarea sarcinilor neghidate nu pot reține sarcinile în cazul unei defectări totale sau parțiale a sistemului de alimentare cu energie, trebuie luate măsuri corespunzătoare pentru a evita expunerea lucrătorilor la riscuri.
         Sarcinile suspendate nu trebuie lăsate fără supraveghere, cu excepția cazului în care pătrunderea în zona periculoasă este împiedicată, iar prinderea și reținerea sarcinii conferă o securitate deplină.
         3.2.7.   Utilizarea în aer liber a echipamentului de lucru pentru ridicarea sarcinilor neghidate trebuie interzisă atunci când condițiile meteorologice se deteriorează până la punctul în care se periclitează utilizarea în condiții de securitate a echipamentului expunând lucrătorii la riscuri. Trebuie luate măsuri adecvate de protecție, în special pentru a împiedica răsturnarea echipamentului de lucru, în vederea prevenirii expunerii lucrătorilor la riscuri.
      ”


title: Directiva Consiliului din 3 decembrie 1982 de efectuare a celei de-a treia modificări (PCT) a Directivei 76/769/CEE privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase

text:
               13/Volumul 06

               RO

               Jurnalul Ofícial al Uniunii Europene

               77

         31982L0828

               L 350/34

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 3 decembrie 1982
   de efectuare a celei de-a treia modificări (PCT) a Directivei 76/769/CEE privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase
   (82/828/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100 al acestuia,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât, în unele state membre, trifenilii policlorurați (PCT) sunt utilizați, sub formă de masă termoplastică, pentru a asigura aderența metalelor și a altor materiale în cadrul lucrărilor de prelucrare de precizie și de fasonare; întrucât trifenilii policlorurați sunt utilizați în primul rând la fabricarea și întreținerea pieselor pentru turbine cu gaz, dar și a reactoarelor nucleare, la construcția cocii navelor și a fuzelajului aeronavelor și la fabricarea dispozitivelor semiconductoare și a lentilelor de înaltă precizie;
   întrucât Directiva 76/769/CEE a Consiliul (4), astfel cum a fost modificată ultima dată prin Directiva 82/806/CEE (5), nu autorizează această utilizare;
   întrucât trifenilii policlorurați, a căror eliminare este reglementată de Directiva 76/403/CEE a Consiliului (6), au o importanță fundamentală în utilizările pentru care sunt destinați; întrucât apare ca justificată autorizarea temporară a utilizării lor în unități de producție notificate în acest scop autorităților competente; întrucât, prin urmare, anexa la Directiva 76/769/CEE trebuie modificată în consecință;
   întrucât modificarea introdusă prin prezenta directivă nu aduce atingere revizuirii necesare a tuturor excepțiilor la restrângerea comercializării și utilizării bifenililor policlorurați (PCB) și a trifenililor policlorurați, prevăzută în Directiva 76/769/CEE, în scopul reducerii treptate a utilizării acestor substanțe; întrucât propunerile de revizuire trebuie examinate cât mai curând posibil,
   ADOPTĂ PREZENTA DIRECTIVĂ:
   Articolul 1
   În rubrica 1 din anexa la Directiva 76/769/CEE, în coloana din partea dreaptă se adaugă următorul punct:

                  „7.

                  Până la 31 decembrie 1984, statele membre pot autoriza utilizarea, pe teritoriul lor, a materialelor de prelucrare termoplastice reutilizabile, care nu conțin mai mult de 50 % PCT, la susținerea, montarea și stabilizarea pieselor, pentru a facilita prelucrarea de precizie și fasonarea acestora în procesul de fabricare sau întreținere a turbinelor cu gaz pentru aeronave și nave, a reactoarelor nucleare, a dispozitivelor semiconductoare, a cocii navelor și a fuzelajului aeronavelor, a lonjeroanelor și a nervurilor, a lentilelor optice și de înaltă precizie, a șabloanelor și a modele lor experimentale pentru dispozitivele de turnare prin injecție, în unități de producție notificate în acest scop autorităților competente și în care sunt păstrate la dispoziția autorităților rapoartele de utilizare a substanței în cauză.”

   Articolul 2
   Statele membre adoptă, după caz, măsurile necesare pentru a se conforma prezentei directive. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 3 decembrie 1982.

            Pentru Consiliu

            Președintele

         Ch. CHRISTENSEN

      (1)  JO C 31, 31.8.1982, p. 9.

      (2)  JO C 175, 14.7.1980, p. 88.

      (3)  JO C 182, 21.7.1980, p. 11.

      (4)  JO L 262, 27.9.1976, p. 201.

      (5)  JO L 339, 1.12.1982, p. 55.

      (6)  JO L 108, 26.4.1976, p. 41.


title: Directiva 2003/11/CE a Parlamentului European și a Consiliului din 6 februarie 2003 de efectuare a celei de-a douăzeci și patra modificări a Directivei 76/769/CEE a Consiliului referitoare la restricțiile privind introducerea pe piață și utilizarea anumitor substanțe și preparate periculoase (pentabromdifenil eter, octabromdifenil eter)

text:
Anunţ juridic important

|

32003L0011

Official Journal L 042 , 15/02/2003 P. 0045 - 0046 Ediţie specială în limba cehă Chapter 13 Volume 31 P. 140  - 142 Ediţie specială în limba estonă Chapter 13 Volume 31 P. 140  - 142 Ediţie specială în limba maghiară Chapter 13 Volume 31 P. 140  - 142 Ediţie specială în limba lituaniană Chapter 13 Volume 31 P. 140  - 142 Ediţie specială în limba letonă Chapter 13 Volume 31 P. 140  - 142 Ediţie specială în limba malteză Chapter 13 Volume 31 P. 140  - 142 Ediţie specială în limba polonă Chapter 13 Volume 31 P. 140  - 142 Ediţie specială în limba slovacă Chapter 13 Volume 31 P. 140  - 142 Ediţie specială în limba slovenă Chapter 13 Volume 31 P. 140  - 142

		20030206Directiva 2003/11/CE a Parlamentului European și a Consiliuluidin 6 februarie 2003de efectuare a celei de-a douăzeci și patra modificări a Directivei 76/769/CEE a Consiliului referitoare la restricțiile privind introducerea pe piață și utilizarea anumitor substanțe și preparate periculoase (pentabromdifenil eter, octabromdifenil eter)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95,având în vedere propunerile Comisiei [1],având în vedere avizul Comitetului Economic și Social [2],hotărând în conformitate cu procedura prevăzută în articolul 251 din tratat [3], ținând seama de proiectul comun aprobat de Comitetul de conciliere la 8 noiembrie 2002,întrucât:(1) Articolul 14 din tratat prevede stabilirea unui spațiu fără frontiere interne, în care se asigură libera circulație a mărfurilor, persoanelor, serviciilor și capitalurilor.(2) Riscurile pentru mediu ale pentabromdifenil eterului și ale octabromdifenil eterului au fost evaluate conform Regulamentului (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de substanțele existente [4]. Evaluarea riscurilor privind pentabromdifenil eterul și octabromdifenil eterul au identificat necesitatea reducerii riscurilor acestor substanțe pentru mediu. În avizele sale din 4 februarie 2000 și 31 octombrie 2002, Comitetul Științific pentru Toxicitate, Ecotoxicitate și Mediu (CȘTEM) a confirmat concluziile acestor evaluări ale pentabromdifenil eterului și ale octabromdifenil eterului privind nevoia reducerii riscurilor privind protecția mediului. De asemenea, CȘTEM a confirmat, în avizul său din 19 iunie 2000, temerile legate de expunerea copiilor alăptați la substanța pentabromdifenil eter și faptul că nivelurile tot mai ridicate de pentabromdifenil eter din laptele de mamă ar putea fi cauzate de o utilizare încă neidentificată.(3) În cadrul Regulamentului (CEE) nr. 793/93, Comisia adoptă recomandări privind o strategie de reducere a riscurilor privind pentabromdifenil eterul [5] și octabromdifenil eterul [6], care prevăd restricții de comercializare și de utilizare a acestora, în scopul controlului riscurilor pentru mediu. De asemenea, aceasta recomandă ca toate măsurile adoptate să țină seama de preocupările privind expunerea sugarilor prin intermediul alăptării.(4) Pentru a proteja sănătatea și mediul, introducerea pe piață și utilizarea pentabromdifenil eterului și a octabromdifenil eterului, precum și introducerea pe piață a articolelor care conțin una sau ambele substanțe ar trebui interzise.(5) Prezența pentabromdifenil eterului și a octabromdifenil eterului în concentrații mai mari de 0,1 % poate fi identificată prin tehnici de analiză standard, cum ar fi CG-SM (cromatografia de gaze-spectrometria de masă).(6) Evaluarea riscurilor privind decabromdifenil eterul a fost încheiată în august 2002 și a scos la iveală o serie de necunoscute privind efectele posibile asupra mediului ale acestei substanțe. Comunitatea ar trebui să adopte fără întârziere măsuri pentru reducerea riscurilor; prin urmare, o strategie de reducere a riscurilor trebuie instituită de îndată. Comisia așteaptă rezultatele strategiei de reducere a riscurilor până la 30 iunie 2003 cel târziu. Comisia ar trebui să evalueze de îndată aceste rezultate și să propună măsuri adecvate și stricte pentru a face față riscurilor identificate. Parlamentul European și Consiliul ar trebui să ia în considerare această propunere fără întârziere. Restricțiile aprobate de Comunitate privind comercializarea și utilizarea decabromdifenil eterului trebuie să intre în vigoare fără întârziere, cu excepția cazului în care testele suplimentare prevăzute în evaluarea riscurilor menționată anterior clarifică incertitudinile actuale și conchid că decabromdifenil eterul nu prezintă motive de îngrijorare.(7) Prezenta directivă nu aduce atingere legislației comunitare care stabilește cerințe minime pentru protecția lucrătorilor enunțate în Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă [7] și în directivele speciale întemeiate pe aceasta și, în special, Directivei 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni [a șasea directivă specială în sensul articolului 16 alineatul (1) din Directiva 89/391/CEE] [8] și Directivei 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] [9],ADOPTĂ PREZENTA DIRECTIVĂ:Articolul 1Anexa I la Directiva 76/769/CEE se modifică în conformitate cu anexa la prezenta directivă.Articolul 2Statele membre adoptă și publică actele cu putere de lege și actele administrative necesare pentru a se conforma prezentei directive până la 15 februarie 2004. Statele membre informează de îndată Comisia cu privire la aceasta.Statele membre aplică aceste dispoziții începând cu 15 august 2004.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3Prezenta directivă intră în vigoare la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 6 februarie 2003.Pentru Parlamentul EuropeanPreședinteleP. CoxPentru ConsiliuPreședinteleP. Efthymiou[1] JO C 154 E, 29.5.2001, p. 112 și JO C 25, 29.1.2002, p. 472.[2] JO C 193, 10.7.2001, p. 27.[3] Avizul Parlamentului European din 6 septembrie 2001 (JO C 72 E, 21.3.2002, p. 235), Poziția comună a Consiliului din 6 decembrie 2001 (JO C 110 E, 7.5.2002, p. 23) și Decizia Parlamentului European din 10 aprilie 2002 (nepublicată încă în Jurnalul Oficial).[4] JO L 84, 5.4.1993, p. 1.[5] JO L 69, 10.3.2001, p. 30.[6] JO L 249, 17.9.2002, p. 27.[7] JO L 183, 29.6.1989, p. 1.[8] JO L 196, 26.7.1990, p. 1. Directivă, astfel cum a fost modificată ultima dată prin Directiva 1999/38/CE (JO L 138, 1.6.1999, p. 66).[9] JO L 131, 5.5.1998, p. 11.--------------------------------------------------20030206ANEXĂLa anexa I la Directiva 76/769/CEE se adaugă punctul 44, după cum urmează:"44.difenil eter, derivat pentabrom C12H5Br5O | 1.Nu poate fi introdus pe piață sau utilizat ca substanță sau component al substanțelor sau preparatelor în concentrații mai mari de 0,1 % din masă.2.Articolele nu pot fi introduse pe piață dacă conțin, integral sau în părțile lor ignifugate, această substanță în concentrații mai mari de 0,1 % din masă." |La anexa I la Directiva 76/769/CEE se adaugă punctul 45, după cum urmează:"45.difenil eter, derivat octabrom C12H2Br8O | 1.Nu poate fi introdus pe piață sau utilizat ca substanță sau component al substanțelor sau preparatelor în concentrații mai mari de 0,1 % din masă.2.Articolele nu pot fi introduse pe piață dacă conțin, integral sau în părțile lor ignifugate, această substanță în concentrații mai mari de 0,1 % din masă." |--------------------------------------------------


title: Directiva 2006/84/CE a Comisiei din 23 octombrie 2006 de adaptare a Directivei 2002/94/CE de stabilire a normelor de aplicare a anumitor dispoziții din Directiva 76/308/CEE a Consiliului privind asistența reciprocă în materie de recuperare a creanțelor privind anumite cotizații, drepturi, taxe și alte măsuri, ca urmare a aderării Bulgariei și a României

text:
Anunţ juridic important

|

32006L0084

Jurnalul Oficial L 362 , 20/12/2006 p. 0099 - 0100

		Directiva 2006/84/CE a Comisieidin 23 octombrie 2006de adaptare a Directivei 2002/94/CE de stabilire a normelor de aplicare a anumitor dispoziții din Directiva 76/308/CEE a Consiliului privind asistența reciprocă în materie de recuperare a creanțelor privind anumite cotizații, drepturi, taxe și alte măsuri, ca urmare a aderării Bulgariei și a RomânieiCOMISIA COMUNITĂȚILOR EUROPENE,având în vedere Tratatul de aderare a Bulgariei și a României, în special articolul 4 alineatul (3),având în vedere Actul de aderare a Bulgariei și a României, în special articolul 56,întrucât:(1) În temeiul articolului 56 din Actul de aderare, atunci când acte care rămân valabile după 1 ianuarie 2007 trebuie adaptate ca urmare a aderării, iar adaptările necesare nu au fost prevăzute în Actul de aderare sau în anexele sale, adaptările necesare sunt adoptate de către Comisie în toate cazurile în care Comisia adoptă actul original.(2) Actul final al Conferinței care a stabilit Tratatul de aderare indică faptul că Înaltele Părți Contractante au ajuns la un acord politic asupra unor adaptări care, datorită aderării, trebuie aduse la acte adoptate de instituții și invită Consiliul și Comisia să adopte aceste adaptări înainte de aderare, completate și actualizate, acolo unde este necesar, pentru a ține cont de evoluția dreptului Uniunii.(3) Directiva 2002/94/CE a Comisiei din 9 decembrie 2002 de stabilire a normelor de aplicare a anumitor dispoziții din Directiva 76/308/CEE a Consiliului privind asistența reciprocă în materie de recuperare a creanțelor privind anumite cotizații, drepturi, taxe și alte măsuri [1] ar trebui modificată în consecință,ADOPTĂ PREZENTA DIRECTIVĂ:Articolul 1Directiva 2002/94/CE se modifică în conformitate cu anexa.Articolul 2(1) Statele membre adoptă și publică, cel târziu până la data aderării Bulgariei și a României la Uniunea Europeană, actele cu putere de lege și actele administrative necesare pentru a se conforma prezentei directive. Comisiei îi sunt comunicate de statele membre textele acestor dispoziții și un tabel de corespondență între aceste dispoziții și prezenta directivă.Statele membre pun în aplicare aceste dispoziții de la data aderării Bulgariei și României la Uniunea Europeană.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare sub rezerva și la data intrării în vigoare a Tratatului de aderare a Bulgariei și a României.Articolul 4Prezenta directivă se adresează statelor membre.Adoptată la Bruxelles, 23 octombrie 2006.Pentru ComisieOlli RehnMembru al Comisiei[1] JO L 337, 13.12.2002, p. 41.--------------------------------------------------ANEXĂFISCALITATE32002 L 0094: Directiva 2002/94/CE a Comisiei din 9 decembrie 2002 de stabilire a normelor de aplicare a anumitor dispoziții din Directiva 76/308/CEE a Consiliului privind asistența reciprocă în materie de recuperare a creanțelor privind anumite cotizații, drepturi, taxe și alte măsuri (JO L 337, 13.12.2002, p. 41), astfel cum a fost modificată prin:- 32004 L 0079: Directiva 2004/79/CE a Comisiei, 4.3.2004 (JO L 168, 1.5.2004, p. 68).Coloana din stânga, sub "Stat membru", din anexa IV se înlocuiește cu următorul text:"Belgique/BelgiëБългарияČeská RepublikaDanmarkDeutschlandEestiEλλάδαEspañaFranceIrelandItaliaKύπροςLatvijaLietuvaLuxembourgMagyarországMaltaNederlandÖsterreichPolskaPortugalRomâniaSlovenijaSlovenskoSuomi/FinlandSverigeUnited Kingdom".--------------------------------------------------